title: Directiva delegată 2012/51/UE a Comisiei din 10 octombrie 2012 de modificare, în scopul adaptării la progresul tehnic, a anexei III la Directiva 2011/65/UE a Parlamentului European și a Consiliului în ceea ce privește o scutire referitoare la aplicații conținând cadmiu  Text cu relevanță pentru SEE

text:
               18.12.2012

               RO

               Jurnalul Oficial al Uniunii Europene

               L 348/18

         DIRECTIVA DELEGATĂ 2012/51/UE A COMISIEI
   din 10 octombrie 2012
   de modificare, în scopul adaptării la progresul tehnic, a anexei III la Directiva 2011/65/UE a Parlamentului European și a Consiliului în ceea ce privește o scutire referitoare la aplicații conținând cadmiu
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice folosirea cadmiului în echipamentele electrice și electronice introduse pe piață.

               (2)

               Înlocuirea cadmiului din fotorezistoare pentru optocuploarele analogice ale echipamentelor audio profesionale este încă imposibilă din punct de vedere tehnic. Folosirea cadmiului în aceste fotorezistoare trebuie, prin urmare, să fie scutită de interdicție. Cu toate acestea, scutirea trebuie să aibă o durată limitată, dat fiind că cercetările în domeniul tehnologiei fără cadmiu sunt în desfășurare și ar putea să apară înlocuitori până la sfârșitul anului 2013.

               (3)

               Prin urmare, Directiva 2011/65/UE ar trebui să fie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 2 ianuarie 2013. Statele membre comunică Comisiei textul acestor acte.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 10 octombrie 2012.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE se adaugă următorul punct 40:

                     „40

                     Cadmiul din fotorezistoare pentru optocuploarele analogice ale echipamentelor audio profesionale

                     Expiră la 31 decembrie 2013”


title: Directiva delegată 2014/13/UE a Comisiei din 18 octombrie 2013 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit de pe plăcile cu circuite imprimate populate cu componente electronice, utilizate în dispozitivele medicale mobile din clasele IIa și IIb definite în Directiva 93/42/CEE, altele decât defibrilatoarele portabile de urgență  Text cu relevanță pentru SEE

text:
               9.1.2014

               RO

               Jurnalul Oficial al Uniunii Europene

               L 4/69

         DIRECTIVA DELEGATĂ 2014/13/UE A COMISIEI
   din 18 octombrie 2013
   de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit de pe plăcile cu circuite imprimate populate cu componente electronice, utilizate în dispozitivele medicale mobile din clasele IIa și IIb definite în Directiva 93/42/CEE, altele decât defibrilatoarele portabile de urgență
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice utilizarea plumbului în echipamentele electrice și electronice introduse pe piață.

               (2)

               Dispozitivele medicale mobile sunt dispozitive medicale proiectate și aprobate de un organism notificat în conformitate cu Directiva 93/42/CEE a Consiliului (2), pentru a fi purtate în mână sau transportate pe propriile roți, pe un cărucior sau într-un vehicul, aeronavă sau vas, în timpul utilizării și/sau între utilizări.

               (3)

               Substituirea sau eliminarea plumbului din plăcile cu circuite imprimate populate cu componente electronice, utilizate în dispozitivele medicale mobile, este în prezent imposibilă din punct de vedere tehnic. Este necesară o derogare temporară care să permită utilizarea în continuare a aliajelor de lipit cu plumb, până la efectuarea de noi cercetări pentru identificarea de aliaje fiabile în condițiile obișnuite de utilizare a dispozitivelor medicale mobile.

               (4)

               Prin urmare, Directiva 2011/65/UE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până cel târziu în ultima zi a celei de a șasea luni de la data intrării în vigoare a acesteia. Statele membre comunică fără întârziere Comisiei textul acestor acte.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 18 octombrie 2013.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      (2)  JO L 169, 12.7.1993, p. 1.

      ANEXĂ
      În anexa IV la Directiva 2011/65/UE se adaugă următorul punct 33:

                  „33.

                  Plumbul din aliajele de lipit de pe plăcile cu circuite imprimate populate cu componente electronice, utilizate în dispozitivele medicale mobile din clasele IIa și IIb definite în Directiva 93/42/CEE, altele decât defibrilatoarele portabile de urgență. Expiră la 30 iunie 2016 pentru clasa IIa și la 31 decembrie 2020 pentru clasa IIb.”


title: Directiva delegată 2012/50/UE a Comisiei din 10 octombrie 2012 de modificare, în scopul adaptării la progresul tehnic, a anexei III la Directiva 2011/65/UE a Parlamentului European și a Consiliului în ceea ce privește o scutire referitoare la aplicații conținând plumb  Text cu relevanță pentru SEE

text:
               18.12.2012

               RO

               Jurnalul Oficial al Uniunii Europene

               L 348/16

         DIRECTIVA DELEGATĂ 2012/50/UE A COMISIEI
   din 10 octombrie 2012
   de modificare, în scopul adaptării la progresul tehnic, a anexei III la Directiva 2011/65/UE a Parlamentului European și a Consiliului în ceea ce privește o scutire referitoare la aplicații conținând plumb
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice folosirea plumbului în echipamentele electrice și electronice introduse pe piață.

               (2)

               Înlocuirea plumbului din materialele ceramice dielectrice de tip PZT (titanat-zirconat de plumb) din condensatori care fac parte din circuite integrate sau din semiconductoare discrete este încă imposibilă din punct de vedere tehnic. Folosirea plumbului în aceste materiale trebuie, prin urmare, să fie scutită de interdicție.

               (3)

               Prin urmare, Directiva 2011/65/UE ar trebui să fie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa III la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 2 ianuarie 2013. Statele membre comunică Comisiei textul acestor acte.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 10 octombrie 2012.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa III la Directiva 2011/65/UE se inserează următorul punct 7(c)-IV:

                     „7(c)-IV

                     Plumbul din materialele ceramice dielectrice de tip PZT (titanat-zirconat de plumb) din condensatori care fac parte din circuite integrate sau din semiconductoare discrete

                     Expiră la 21 iulie 2016”


title: Directiva de punere în aplicare 2012/8/UE a Comisiei din 2 martie 2012 de modificare a Directivei 2003/90/CE de stabilire a măsurilor de punere în aplicare a articolului 7 din Directiva 2002/53/CE a Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole  Text cu relevanță pentru SEE

text:
               3.3.2012

               RO

               Jurnalul Oficial al Uniunii Europene

               L 64/9

         DIRECTIVA DE PUNERE ÎN APLICARE 2012/8/UE A COMISIEI
   din 2 martie 2012
   de modificare a Directivei 2003/90/CE de stabilire a măsurilor de punere în aplicare a articolului 7 din Directiva 2002/53/CE a Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 7 alineatul (2) literele (a) și (b),
   întrucât:

               (1)

               Directiva 2003/90/CE a Comisiei (2) a fost adoptată pentru a garanta că soiurile pe care statele membre le includ în cataloagele lor naționale sunt conforme cu orientările stabilite de Oficiul comunitar pentru soiuri de plante (OCSP) în ceea ce privește numărul minim de caracteristici care trebuie să fie luate în considerare în cadrul examinării diferitelor specii și condițiile minime necesare pentru examinarea soiurilor, în măsura în care astfel de orientări există. Pentru alte soiuri, directiva prevede că trebuie aplicate orientările Uniunii internaționale pentru protecția noilor soiuri de plante (UPOV).

               (2)

               Între timp, OCSP a stabilit noi orientări pentru o serie de alte specii și le-a actualizat pe cele existente

               (3)

               Prin urmare, Directiva 2003/90/CE ar trebui să fie modificată în consecință.

               (4)

               Măsurile prevăzute în prezenta directivă sunt conforme cu avizul Comitetului permanent pentru semințe și material de înmulțire agricol, horticol și forestier,

         ADOPTĂ PREZENTA DIRECTIVĂ:
   Articolul 1
   Anexele I și II la Directiva 2003/90/CE se înlocuiesc cu textul anexei la prezenta directivă.
   Articolul 2
   În cazul verificărilor începute înainte de 1 octombrie 2012, statele membre pot aplica Directiva 2003/90/CE astfel cum era în vigoare înainte de modificarea efectuată prin prezenta directivă.
   Articolul 3
   Statele membre adoptă și publică, până la 30 septembrie 2012 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică dispozițiile respective de la 1 octombrie 2012.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

   Articolul 5
   Prezenta directivă se adresează statelor membre.

      Adoptată la Bruxelles, 2 martie 2012.

            Pentru Comisie

            Președintele

         José Manuel BARROSO

      (1)  JO L 193, 20.7.2002, p. 1.

      (2)  JO L 254, 8.10.2003, p. 7.

      ANEXĂ
      „
            ANEXA I

               Lista speciilor la care se face referire în articolul 1 alineatul (2) litera (a) și care trebuie să fie conforme cu protocoalele de testare ale OCSP

                        Denumire științifică

                        Denumire comună

                        Protocol OCSP

                           Festuca filiformis Pourr.

                        Păiușul oilor, cu frunze mici

                        TP 67/1 din 23.6.2011

                           Festuca ovina L.

                        Păiușul oilor

                        TP 67/1 din 23.6.2011

                           Festuca rubra L.

                        Păiuș roșu

                        TP 67/1 din 23.6.2011

                           Festuca trachyphylla (Hack.) Krajina

                        Păiuș tare

                        TP 67/1 din 23.6.2011

                           Lolium multiflorum Lam.

                        Raigras aristat

                        TP 4/1 din 23.6.2011

                           Lolium perenne L.

                        Raigras peren

                        TP 4/1 din 23.6.2011

                           Lolium x boucheanum Kunth

                        Raigras hibrid

                        TP 4/1 din 23.6.2011

                           Pisum sativum L.

                        Mazăre furajeră

                        TP 7/2 din 11.3.2010

                           Brassica napus L.

                        Rapiță

                        TP 36/2 din 16.11.2011

                           Helianthus annuus L.

                        Floarea-soarelui

                        TP 81/1 din 31.10.2002

                           Linum usitatissimum L.

                        In pentru fibră/in pentru ulei

                        TP 57/1 din 21.3.2007

                           Avena nuda L.

                        Ovăz nud mic, ovăz Hulless

                        TP 20/1 din 6.11.2003

                           Avena sativa L. (includes A. byzantina K. Koch)

                        Ovăz și ovăz roșu

                        TP 20/1 din 6.11.2003

                           Hordeum vulgare L.

                        Orz

                        TP 19/2rev. din 11.3.2010

                           Oryza sativa L.

                        Orez

                        TP 16/1 din 18.11.2004

                           Secale cereale L.

                        Secară

                        TP 58/1 din 31.10.2002

                           xTriticosecale Wittm. ex A. Camus

                        Hibrizi rezultați din încrucișarea unei specii din genul Triticum cu o specie din genul Secale

                        TP 121/2 rev. 1 din 16.2.2011

                           Triticum aestivum L.

                        Grâu

                        TP 3/4 rev. 2 din 16.2.2011

                           Triticum durum Desf.

                        Grâu dur

                        TP 120/2 din 6.11.2003

                           Zea mays L.

                        Porumb

                        TP 2/3 din 11.3.2010

                           Solanum tuberosum L.

                        Cartof

                        TP 23/2 din 1.12.2005

                  Textul acestor protocoale este disponibil pe site-ul web al OCSP (www.cpvo.europa.eu).

            ANEXA II

               Lista speciilor menționate la articolul 1 alineatul (2) litera (b) care trebuie să respecte orientările UPOV privind testarea

                        Denumire științifică

                        Denumire comună

                        Orientare UPOV

                           Beta vulgaris L.

                        Sfeclă furajeră

                        TG/150/3 din 4.11.1994

                           Agrostis canina L.

                        Bucățel

                        TG/30/6 din 12.10.1990

                           Agrostis gigantea Roth.

                           Agrostis gigantea Roth.

                        TG/30/6 din 12.10.1990

                           Agrostis stolonifera L.

                        Moleață

                        TG/30/6 din 12.10.1990

                           Agrostis capillaris L.

                        Iarba-câmpului

                        TG/30/6 din 12.10.1990

                           Bromus catharticus Vahl

                           Bromus catharticus Vahl

                        TG/180/3 din 4.4.2001

                           Bromus sitchensis Trin.

                           Bromus sitchensis Trin.

                        TG/180/3 din 4.4.2001

                           Dactylis glomerata L.

                        Golomăț

                        TG/31/8 din 17.4.2002

                           Festuca arundinacea Schreber

                        Păiuș înalt

                        TG/39/8 din 17.4.2002

                           Festuca pratensis Huds.

                        Păiuș de livezi

                        TG/39/8 din 17.4.2002

                           xFestulolium Asch. et Graebn.

                        Hibrizi rezultați din încrucișarea unei specii din genul Festuca cu o specie din genul Lolium

                        TG/243/1 din 9.4.2008

                           Phleum nodosum L.

                        Timoftică noduroasă

                        TG/34/6 din 7.11.1984

                           Phleum pratense L.

                        Timoftică

                        TG/34/6 din 7.11.1984

                           Poa pratensis L.

                        Firuță

                        TG/33/6 din 12.10.1990

                           Lupinus albus L.

                        Lupin alb

                        TG/66/4 din 31.3.2004

                           Lupinus angustifolius L.

                        Lupin albastru

                        TG/66/4 din 31.3.2004

                           Lupinus luteus L.

                        Lupin galben

                        TG/66/4 din 31.3.2004

                           Medicago sativa L.

                        Lucernă

                        TG/6/5 din 6.4.2005

                           Medicago x varia T. Martyn

                        Lucernă de nisip

                        TG/6/5 din 6.4.2005

                           Trifolium pratense L.

                        Trifoi roșu

                        TG/5/7 din 4.4.2001

                           Trifolium repens L.

                        Trifoi alb

                        TG/38/7 din 9.4.2003

                           Vicia faba L.

                        Bob

                        TG/8/6 din 17.4.2002

                           Vicia sativa L.

                        Măzăriche de primăvară

                        TG/32/6 din 21.10.1988

                           Brassica napus L. var. napobrassica (L.) Rchb.

                        Gulie furajeră

                        TG/89/6rev. din 4.4.2001 + 1.4.2009

                           Raphanus sativus L. var. oleiformis Pers.

                        Ridiche furajeră

                        TG/178/3 din 4.4.2001

                           Arachis hypogea L.

                        Alune de pământ

                        TG/93/3 din 13.11.1985

                           Brassica rapa L. var. silvestris (Lam.) Briggs

                        Rapiță Naveta

                        TG/185/3 din 17.4.2002

                           Carthamus tinctorius L.

                        Șofrănel

                        TG/134/3 din 12.10.1990

                           Gossypium spp.

                        Bumbac

                        TG/88/6 din 4.4.2001

                           Papaver somniferum L.

                        Mac

                        TG/166/3 din 24.3.1999

                           Sinapis alba L.

                        Muștar alb

                        TG/179/3 din 4.4.2001

                           Glycine max (L.) Merrill

                        Soia

                        TG/80/6 din 1.4.1998

                           Sorghum bicolor (L.) Moench

                        Sorg

                        TG/122/3 din 6.10.1989

                  Textul acestor orientări este disponibil pe site-ul web al UPOV (www.upov.int).
         ”


title: Directiva de punere în aplicare 2013/45/UE a Comisiei din 7 august 2013 de modificare a Directivelor 2002/55/CE și 2008/72/CE ale Consiliului și a Directivei 2009/145/CE a Comisiei în ceea ce privește denumirea botanică a tomatei  Text cu relevanță pentru SEE

text:
               8.8.2013

               RO

               Jurnalul Oficial al Uniunii Europene

               L 213/20

         DIRECTIVA DE PUNERE ÎN APLICARE 2013/45/UE A COMISIEI
   din 7 august 2013
   de modificare a Directivelor 2002/55/CE și 2008/72/CE ale Consiliului și a Directivei 2009/145/CE a Comisiei în ceea ce privește denumirea botanică a tomatei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (1), în special articolul 2 alineatul (2), articolul 44 alineatul (2), articolul 45 și articolul 48 alineatul (1) litera (b),
   având în vedere Directiva 2008/72/CE a Consiliului din 15 iulie 2008 privind comercializarea răsadurilor de legume și a materialului săditor de legume, altul decât semințele (2), în special articolul 1 alineatul (3),
   întrucât:

               (1)

               Ținând seama de progresele științifice, Codul internațional al nomenclaturii botanice (ICBN) a fost revizuit, în special în ceea ce privește denumirea botanică a speciei tomată.

               (2)

               Pentru a ține seama de această evoluție, Directivele 2002/55/CE și 2008/72/CE și Directiva 2009/145/CE a Comisiei din 26 noiembrie 2009 de stabilire a anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități și regiuni speciale și care sunt amenințate de erodare genetică și a soiurilor de legume lipsite de valoare intrinsecă pentru producția vegetală comercială, dar create pentru a fi cultivate în condiții speciale, precum și pentru comercializarea semințelor acestor varietăți primitive și soiuri (3) ar trebui modificate în consecință.

               (3)

               Măsurile prevăzute în prezenta directivă sunt conforme cu avizul Comitetului permanent pentru semințe și material de înmulțire agricol, horticol și forestier,

         ADOPTĂ PREZENTA DIRECTIVĂ:
   Articolul 1
   Modificări aduse Directivei 2002/55/CE
   Directiva 2002/55/CE se modifică după cum urmează:

               1.

               La articolul 2 alineatul (1) litera (b), cuvintele „Lycopersicon esculentum Mill.” se înlocuiesc cu „Solanum lycopersicum L.”

               2.

               În tabelul de la punctul 3 litera (a) din anexa II, cuvintele „Lycopersicon esculentum” se înlocuiesc cu „Solanum lycopersicum L.”

               3.

               În tabelul de la punctul 2 din anexa III, cuvintele „Lycopersicon esculentum” se înlocuiesc cu „Solanum lycopersicum L.”

         Articolul 2
   Modificări aduse Directivei 2008/72/CE
   În tabelul din anexa II la Directiva 2008/72/CE, cuvintele „Lycopersicon esculentum Mill.” se înlocuiesc cu „Solanum lycopersicum L.”
   Articolul 3
   Modificări aduse Directivei 2009/145/CE
   Directiva 2009/145/CE se modifică după cum urmează:

               1.

               În tabelul din anexa I, cuvintele „Lycopersicon esculentum Mill.” se înlocuiesc cu „Solanum lycopersicum L.”

               2.

               În tabelul din anexa II, cuvintele „Lycopersicon esculentum Mill.” se înlocuiesc cu „Solanum lycopersicum L.”

         Articolul 4
   Transpunere
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 31 martie 2014, cel mai târziu. Ele comunică de îndată Comisiei textul acestor dispoziții.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 6
   Destinatari
   Prezenta directivă se adresează statelor membre.

      Adoptată la Bruxelles, 7 august 2013.

            Pentru Comisie

            Președintele

         José Manuel BARROSO

      (1)  JO L 193, 20.7.2002, p. 33.

      (2)  JO L 205, 1.8.2008, p. 28.

      (3)  JO L 312, 27.11.2009, p. 44.


title: Directiva de punere în aplicare 2014/19/UE a Comisiei din 6 februarie 2014 de modificare a anexei I la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate

text:
               7.2.2014

               RO

               Jurnalul Oficial al Uniunii Europene

               L 38/30

      DIRECTIVA DE PUNERE ÎN APLICARE 2014/19/UE A COMISIEI

   din 6 februarie 2014
   de modificare a anexei I la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 14 al doilea paragraf litera (d),
   întrucât:

               (1)

               Din informațiile furnizate de către statele membre a devenit evident că Diabrotica virgifera virgifera Le Conte s-a răspândit și s-a stabilit deja într-o mare parte a teritoriului Uniunii. Dintr-o evaluare de impact efectuată de Comisia Europeană s-a concluzionat că nicio măsură de eradicare a dăunătorului respectiv sau de împiedicare eficientă a răspândirii acestuia nu este fezabilă.

               (2)

               În plus, există mijloace de control eficiente și durabile vizând reducerea impactului acestui organism dăunător asupra producției de porumb, în special punerea în aplicare a unui sistem de rotație a culturilor.

               (3)

               Prin urmare, nu este necesară stabilirea unor măsuri suplimentare de protecție, în conformitate cu Directiva 2000/29/CE cu privire la Diabrotica virgifera virgifera Le Conte. În consecință, organismul respectiv nu ar mai trebui să figureze pe lista organismelor dăunătoare anexată la directiva respectivă.

               (4)

               Prin urmare, anexa I la Directiva 2000/29/CE ar trebui modificată în consecință.

               (5)

               Măsurile prevăzute în prezenta directivă sunt conforme cu avizul Comitetului fitosanitar permanent,

         ADOPTĂ PREZENTA DIRECTIVĂ:
   Articolul 1
   Anexa I la Directiva 2000/29/CE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 31 mai 2014 cel târziu, actele cu putere de lege și actele administrative necesare conformării cu prezenta directivă. Statele membre comunică de îndată Comisiei textul acestor acte.
   Statele membre aplică dispozițiile respective începând cu 1 iunie 2014.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a treia zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 6 februarie 2014.

            Pentru Comisie

            Președintele

         José Manuel BARROSO

      (1)  JO L 169, 10.7.2000, p. 1.

      ANEXĂ
      Anexa I la Directiva 2000/29/CE se modifică după cum urmează:
      la litera (a) din secțiunea II a părții A, se elimină punctul 0.1.


title: Directiva de punere în aplicare 2011/50/UE a Comisiei din 19 aprilie 2011 de modificare a Directivei 91/414/CEE a Consiliului în vederea includerii substanței carbetamid ca substanță activă și de modificare a Deciziei 2008/934/CE a Comisiei  Text cu relevanță pentru SEE

text:
               20.4.2011

               RO

               Jurnalul Oficial al Uniunii Europene

               L 104/41

         DIRECTIVA DE PUNERE ÎN APLICARE 2011/50/UE A COMISIEI
   din 19 aprilie 2011
   de modificare a Directivei 91/414/CEE a Consiliului în vederea includerii substanței carbetamid ca substanță activă și de modificare a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a etapelor a doua și a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Lista respectivă includea carbetamidul.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea substanței carbetamid.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a depus o nouă cerere solicitând aplicarea procedurii accelerate, astfel cum se prevede la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Franței, care a fost desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificația substanței active și utilizările propuse sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Franța a evaluat informațiile suplimentare transmise de solicitant și a pregătit un raport suplimentar. La data de 12 februarie 2010, raportul respectiv a fost transmis Autorității Europene pentru Siguranța Alimentară (denumită în continuare „autoritatea”) și Comisiei. Autoritatea a comunicat raportul suplimentar, pentru observații, celorlalte state membre și solicitantului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la carbetamid, la data de 22 noiembrie 2010 (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 11 martie 2011 sub forma raportului de reexaminare al Comisiei privind carbetamidul.

               (6)

               Diferitele examinări efectuate au arătat că produsele de protecție a plantelor care conțin carbetamid pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este adecvat să se includă substanța carbetamid în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei respective.

               (7)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (8)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin carbetamid, în scopul de a garanta respectarea dispozițiilor stabilite de Directiva 91/414/CEE, în special la articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (9)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (10)

               Prin urmare, Directiva 91/414/CEE ar trebui modificată în consecință.

               (11)

               Decizia 2008/934/CE prevede neincluderea carbetamidului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la carbetamid din anexa la decizia respectivă.

               (12)

               Prin urmare, Decizia 2008/934/CE ar trebui modificată în consecință.

               (13)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la carbetamid din anexa la Decizia 2008/934/CE se elimină.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Comisiei îi este comunicat de statele membre textul acestor acte, precum și un tabel de corespondență între aceste acte și prezenta directivă.
   Statele membre aplică aceste acte începând cu 1 decembrie 2011.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin carbetamid ca substanță activă, până la 30 noiembrie 2011.
   Până la această dată, statele membre verifică, în special, dacă se respectă condițiile referitoare la carbetamid din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   (2)   Prin derogare de la alineatul (1), pentru fiecare produs de protecție a plantelor autorizat care conține carbetamid fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la carbetamid. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acestei determinări, statele membre:

               (a)

               în cazul unui produs care conține carbetamid ca substanță activă unică, modifică sau retrag autorizația, atunci când este necesar, până la 31 mai 2015 cel târziu; sau

               (b)

               în cazul unui produs care conține carbetamid ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respectivă (respective) care a (au) adăugat substanța sau substanțele relevantă (relevante) în anexa I la Directiva 91/414/CEE, oricare dintre aceste date este mai recentă.

         Articolul 5
   Prezenta directivă intră în vigoare la data de 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 19 aprilie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance carbetamide (Concluzia reexaminării inter pares a riscului utilizării ca pesticid a substanței active carbetamid). EFSA Journal 2010; 8(12):1913. [57 pp.]. doi:10.2903/j.efsa.2010.1913. Document disponibil la adresa de Internet: www.efsa.europa.eu

      (7)  JO L 366, 15.12.1992, p. 10.

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritatea (1)

                     Data intrării în vigoare

                     Data de expirare a includerii

                     Dispoziții specifice

                     „356

                     Carbetamid
                     Nr. CAS: 16118-49-3
                     Nr. CIPAC: 95

                     (R)-1-(etilcarbamoil)etil carbanilat

                     ≥ 950 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind carbetamidul, în special de apendicele I și II, în forma lor finalizată la 11 martie 2011 în cadrul Comitetului permanent pentru lanțul alimentar și sănătatea animală.
                     În această evaluare generală, statele membre acordă o atenție deosebită:

                                 (a)

                                 protejării apelor subterane, dacă substanța activă este utilizată în regiuni vulnerabile din punct de vedere al solului și/sau al condițiilor climatice;

                                 (b)

                                 riscului pentru plantele nețintă;

                                 (c)

                                 riscului pentru organismele acvatice.

                           Condițiile de utilizare includ măsuri de diminuare a riscurilor, după caz.”

         (1)  Detalii suplimentare cu privire la identitatea și specificația substanței active sunt prevăzute în raportul de reexaminare.


title: Directiva delegată 2014/6/UE a Comisiei din 18 octombrie 2013 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din stratul de suprafață al sistemelor de conectori cu pini care necesită conectori nemagnetici ce pot fi utilizați în mod sustenabil la o temperatură sub – 20 °C în condiții normale de funcționare și depozitare  Text cu relevanță pentru SEE

text:
               9.1.2014

               RO

               Jurnalul Oficial al Uniunii Europene

               L 4/55

         DIRECTIVA DELEGATĂ 2014/6/UE A COMISIEI
   din 18 octombrie 2013
   de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din stratul de suprafață al sistemelor de conectori cu pini care necesită conectori nemagnetici ce pot fi utilizați în mod sustenabil la o temperatură sub – 20 °C în condiții normale de funcționare și depozitare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice utilizarea plumbului în echipamentele electrice și electronice introduse pe piață.

               (2)

               Nu există substituenți viabili din punct de vedere tehnic pentru plumbul din stratul de suprafață al sistemelor de conectori cu pini care necesită conectori nemagnetici ce pot fi utilizați în mod sustenabil la o temperatură sub – 20 °C în condiții normale de funcționare și depozitare.

               (3)

               Prin urmare, Directiva 2011/65/UE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până cel târziu în ultima zi a celei de a șasea luni de la data intrării în vigoare a acesteia. Statele membre comunică fără întârziere Comisiei textul acestor acte.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene

   Articolul 4
   Prezenta directivă se adresează statelor membre.

      Adoptată la Bruxelles, 18 octombrie 2013.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa IV la Directiva 2011/65/UE se adaugă următorul punct 25:

                  „25.

                  Plumbul din stratul de suprafață al sistemelor de conectori cu pini care necesită conectori nemagnetici ce pot fi utilizați în mod sustenabil la o temperatură sub – 20 °C în condiții normale de funcționare și depozitare. Expiră la 30 iunie 2021.”


title: Directiva de punere în aplicare (UE) 2016/317 a Comisiei din 3 martie 2016 de modificare a Directivelor 66/401/CEE, 66/402/CEE, 2002/54/CE, 2002/55/CE, 2002/56/CE și 2002/57/CE privind eticheta oficială de pe ambalajele de semințe (Text cu relevanță pentru SEE)

text:
               5.3.2016

               RO

               Jurnalul Oficial al Uniunii Europene

               L 60/72

         DIRECTIVA DE PUNERE ÎN APLICARE (UE) 2016/317 A COMISIEI
   din 3 martie 2016
   de modificare a Directivelor 66/401/CEE, 66/402/CEE, 2002/54/CE, 2002/55/CE, 2002/56/CE și 2002/57/CE privind eticheta oficială de pe ambalajele de semințe
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 21a,
   având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (2), în special articolul 21a,
   având în vedere Directiva 2002/54/CE a Consiliului din 13 iunie 2002 privind comercializarea semințelor de sfeclă (3), în special articolul 27,
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (4), în special articolul 45,
   având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (5), în special articolul 24,
   având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (6), în special articolul 24,
   întrucât:

               (1)

               Directivele 66/401/CEE, 66/402/CEE, 2002/54/CE, 2002/55/CE, 2002/56/CE și 2002/57/CE stabilesc normele privind etichetarea oficială a ambalajelor de semințe.

               (2)

               În ultimii ani, au fost detectate unele cazuri de utilizare frauduloasă a etichetelor oficiale. Prin urmare, ar trebui îmbunătățită securitatea etichetelor oficiale, ținând cont de cunoștințele tehnice disponibile la momentul actual, pentru a garanta evitarea unor astfel de practici frauduloase. În acest sens și pentru a le permite autorităților competente să înregistreze și să controleze mai bine imprimarea, distribuția și utilizarea etichetelor oficiale individuale de către operatori, precum și pentru a monitoriza loturile de semințe, ar trebui îmbunătățită securitatea etichetelor oficiale prin includerea unui număr de ordine atribuit oficial pe etichetele oficiale ale semințelor de bază, ale semințelor certificate, ale semințelor comerciale și ale amestecurilor de semințe și, de asemenea, pe eticheta și pe documentul prevăzut în cazul semințelor necertificate, recoltate într-un alt stat membru.

               (3)

               Prin urmare, Directivele 66/401/CEE, 66/402/CEE, 2002/54/CE, 2002/55/CE, 2002/56/CE și 2002/57/CE ar trebui modificate în consecință.

               (4)

               Măsurile prevăzute în prezenta directivă sunt în conformitate cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTA DIRECTIVĂ:
   Articolul 1
   Modificări aduse Directivei 66/401/CEE
   Directiva 66/401/CEE se modifică după cum urmează:

               1.

               Anexa IV se modifică după cum urmează:

                           (a)

                           La secțiunea (A) punctul I litera (a), se inserează următorul subpunct 2a:

                                       „2a.

                                       Numărul de ordine atribuit oficial.”

                           (b)

                           La secțiunea (A) punctul I litera (b), se inserează următorul subpunct 3a:

                                       „3a.

                                       Numărul de ordine atribuit oficial.”

                           (c)

                           La secțiunea (A) punctul I litera (c), se inserează următorul subpunct 2a:

                                       „2a.

                                       Numărul de ordine atribuit oficial.”

               2.

               Anexa V se modifică după cum urmează:

                           (a)

                           La secțiunea (A), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

                           (b)

                           La secțiunea (C), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

         Articolul 2
   Modificări aduse Directivei 66/402/CEE
   Directiva 66/402/CEE se modifică după cum urmează:

               1.

               Anexa IV se modifică după cum urmează:

                           (a)

                           La secțiunea (A) litera (a), se inserează următorul subpunct 2a:

                                       „2a.

                                       Numărul de ordine atribuit oficial.”

                           (b)

                           La secțiunea (A) litera (b), se inserează următorul subpunct 2a:

                                       „2a.

                                       Numărul de ordine atribuit oficial.”

               2.

               Anexa V se modifică după cum urmează:

                           (a)

                           La secțiunea (A), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

                           (b)

                           La secțiunea (C), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

         Articolul 3
   Modificări aduse Directivei 2002/54/CE
   Directiva 2002/54/CE se modifică după cum urmează:

               1.

               Anexa III se modifică după cum urmează:
               La secțiunea (A) punctul I, se inserează următorul subpunct 2a:

                           „2a.

                           Numărul de ordine atribuit oficial.”

               2.

               Anexa IV se modifică după cum urmează:

                           (a)

                           La secțiunea (A), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

                           (b)

                           La secțiunea (C), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

         Articolul 4
   Modificări aduse Directivei 2002/55/CE
   Directiva 2002/55/CE se modifică după cum urmează:

               1.

               Anexa IV se modifică după cum urmează:
               La secțiunea (A) punctul I, se inserează următorul subpunct 2a:

                           „2a.

                           Numărul de ordine atribuit oficial.”

               2.

               Anexa V se modifică după cum urmează:

                           (a)

                           La secțiunea (A), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

                           (b)

                           La secțiunea (C), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

         Articolul 5
   Modificare adusă Directivei 2002/56/CE
   La secțiunea (A) din anexa III la Directiva 2002/56/CE, se introduce următorul punct 2a:

                  „2a.

                  Numărul de ordine atribuit oficial.”

   Articolul 6
   Modificări aduse Directivei 2002/57/CE
   Directiva 2002/57/CE se modifică după cum urmează:

               1.

               Anexa IV se modifică după cum urmează:

                           (a)

                           La secțiunea (A) litera (a), se inserează următorul subpunct 2a:

                                       „2a.

                                       Numărul de ordine atribuit oficial.”

                           (b)

                           La secțiunea (A) litera (b), se inserează următorul subpunct 3a:

                                       „3a.

                                       Numărul de ordine atribuit oficial.”

               2.

               Anexa V se modifică după cum urmează:

                           (a)

                           La secțiunea (A), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

                           (b)

                           La secțiunea (C), următoarea liniuță se inserează după prima liniuță:

                                       „—

                                       numărul de ordine atribuit în mod oficial;”.

         Articolul 7
   Transpunere
   (1)   Statele membre adoptă și publică, până la 31 martie 2017 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică aceste acte începând de la 1 aprilie 2017.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 8
   Intrare în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 9
   Destinatari
   Prezenta directivă se adresează statelor membre.

      Adoptată la Bruxelles, 3 martie 2016.

            Pentru Comisie

            Președintele

         Jean-Claude JUNCKER

      (1)  JO 125, 11.7.1966, p. 2298/66.

      (2)  JO 125, 11.7.1966, p. 2309/66.

      (3)  JO L 193, 20.7.2002, p. 12.

      (4)  JO L 193, 20.7.2002, p. 33.

      (5)  JO L 193, 20.7.2002, p. 60.

      (6)  JO L 193, 20.7.2002, p. 74.


title: Directiva de punere în aplicare 2011/55/UE a Comisiei din 26 aprilie 2011 de modificare a Directivei 91/414/CEE a Consiliului în vederea includerii substanței paclobutrazol ca substanță activă și de modificare a Deciziei 2008/934/CE a Comisiei  Text cu relevanță pentru SEE

text:
               27.4.2011

               RO

               Jurnalul Oficial al Uniunii Europene

               L 106/5

         DIRECTIVA DE PUNERE ÎN APLICARE 2011/55/UE A COMISIEI
   din 26 aprilie 2011
   de modificare a Directivei 91/414/CEE a Consiliului în vederea includerii substanței paclobutrazol ca substanță activă și de modificare a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și 1490/2002 (3) ale Comisiei stabilesc normele detaliate de punere în aplicare a etapei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Această listă includea substanța paclobutrazol.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea substanței paclobutrazol.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a depus o nouă cerere solicitând aplicarea procedurii accelerate, astfel cum se prevede la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Regatului Unit, desemnat stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificația substanței active și utilizările propuse sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Regatul Unit a evaluat datele suplimentare prezentate de solicitant și a pregătit un raport suplimentar. La data de 20 noiembrie 2009, raportul respectiv a fost transmis Autorității Europene pentru Siguranța Alimentară (denumită în continuare „autoritatea”) și Comisiei. Autoritatea a comunicat raportul suplimentar, pentru observații, celorlalte state membre și solicitantului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la paclobutrazol, la data de 4 noiembrie 2010 (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 11 martie 2011 sub forma raportului de reexaminare al Comisiei privind paclobutrazolul.

               (6)

               Diferitele examinări efectuate au arătat că produsele de protecție a plantelor care conțin paclobutrazol pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este adecvat să se includă substanța paclobutrazol în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei respective.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, este adecvat să se ceară solicitantului să transmită informații de confirmare în ceea ce privește specificația materialului tehnic, astfel cum a fost produs în scopuri comerciale, metodele de analiză a solului și a apei de suprafață pentru metabolitul NOA457654, evaluarea riscurilor pentru organismele acvatice, reziduurile de derivați metabolici ai triazolului (DMT) în culturile primare, în culturile prin rotație și în produsele de origine animală, precum și proprietățile care pot provoca tulburări ale sistemului endocrin. Paclobutrazolul și metabolitul său CGA 149907 reprezintă un amestec de mai multe structuri optice ale aceleiași molecule. În funcție de condițiile de mediu, aceste structuri se pot descompune în mod diferit în compartimentele de mediu sol, apă și aer. Solicitantul ar trebui să transmită informații suplimentare privind efectele posibile ale acestui fenomen în condiții realiste de utilizare.

               (8)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin paclobutrazol, în scopul de a garanta respectarea dispozițiilor stabilite de Directiva 91/414/CEE, în special la articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea paclobutrazolului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la paclobutrazol din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la paclobutrazol din anexa la Decizia 2008/934/CE se elimină.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Comisiei îi este comunicat de statele membre textul acestor acte, precum și un tabel de corespondență între aceste acte și prezenta directivă.
   Statele membre aplică aceste acte începând cu 1 decembrie 2011.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   1.   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin paclobutrazol ca substanță activă, până la 30 noiembrie 2011.
   Până la data menționată anterior, statele membre verifică, în special, dacă se respectă condițiile referitoare la paclobutrazol din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   2.   Prin derogare de la alineatul (1), pentru fiecare produs de protecție a plantelor autorizat care conține paclobutrazol fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la paclobutrazol. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acestei determinări, statele membre:

               (a)

               în cazul unui produs care conține paclobutrazol ca substanță activă unică, modifică sau retrag autorizația, atunci când este necesar, până la 31 mai 2015 cel târziu; sau

               (b)

               în cazul unui produs care conține paclobutrazol ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respectivă (respective) care a (au) adăugat substanța sau substanțele relevantă (relevante) în anexa I la Directiva 91/414/CEE, oricare dintre aceste date este mai recentă.

         Articolul 5
   Prezenta directivă intră în vigoare la data de 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 26 aprilie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance paclobutrazol (Concluzia reexaminării inter pares a riscului utilizării ca pesticid a substanței active paclobutrazol). EFSA Journal 2010;8(11):1876. [60 pp.] doi:10.2903/j.efsa.2010.1876. Document disponibil la adresa de internet: www.efsa.europa.eu/efsajournal.htm

      (7)  JO L 366, 15.12.1992, p. 10.

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritatea (1)

                     Data intrării în vigoare

                     Data de expirare a includerii

                     Dispoziții specifice

                     „353

                     Paclobutrazol
                     Nr. CAS: 76738-62-0
                     Nr. CIPAC: 445

                     (2RS,3RS)-1-(4-clorfenil)-4,4-dimetil-2-(1H-1,2,4-triazol-1-il)pentan-3-ol

                     ≥ 930 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizările ca agent de reglare a creșterii plantelor.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind paclobutrazolul, în special de apendicele I și II, în forma lor finalizată la 11 martie 2011 în cadrul Comitetului permanent pentru lanțul alimentar și sănătatea animală.
                     În această evaluare generală, statele membre acordă o atenție deosebită riscurilor pentru plantele acvatice și se asigură că în condițiile de utilizare sunt incluse măsuri de diminuare a riscurilor, după caz.
                     Statele membre vizate solicită prezentarea de informații de confirmare privind:

                                 (1)

                                 specificațiile materialului tehnic, astfel cum a fost fabricat în scop comercial;

                                 (2)

                                 metodele de analiză a solului și a apei de suprafață pentru metabolitul NOA457654;

                                 (3)

                                 reziduurile de derivați metabolici ai triazolului (TMD) în culturile primare, în culturile prin rotație și în produsele de origine animală;

                                 (4)

                                 proprietățile paclobutrazolului care pot provoca tulburări ale sistemului endocrin;

                                 (5)

                                 efectele adverse posibile ale produșilor de degradare ai diferitelor structuri optice ale paclobutrazolului și ale metabolitului său CGA 149907 asupra compartimentelor de mediu sol, apă și aer.

                           Statele membre în cauză se asigură că solicitantul transmite Comisiei informațiile de la punctele (1) și (2) până la 30 noiembrie 2011, informațiile de la punctul (3) până la 31 mai 2013, informațiile de la punctul (4) în termen de doi ani de la adoptarea orientărilor OCDE pentru testele privind tulburările sistemului endocrin și informațiile de la punctul (5) în termen de doi ani de la adoptarea orientărilor specifice.”

         (1)  Detalii suplimentare cu privire la identitatea și specificația substanței active sunt prevăzute în raportul de reexaminare.


title: Directiva delegată 2014/16/UE a Comisiei din 18 octombrie 2013 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul ca activator în pudra fluorescentă a lămpilor cu descărcare utilizate ca lămpi pentru fotoforeză extracorporală, care conține substanțe fluorescente BSP (BaSi 2 O 5 :Pb)  Text cu relevanță pentru SEE

text:
               9.1.2014

               RO

               Jurnalul Oficial al Uniunii Europene

               L 4/75

         DIRECTIVA DELEGATĂ 2014/16/UE A COMISIEI
   din 18 octombrie 2013
   de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul ca activator în pudra fluorescentă a lămpilor cu descărcare utilizate ca lămpi pentru fotoforeză extracorporală, care conține substanțe fluorescente BSP (BaSi2O5:Pb)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice utilizarea plumbului în echipamentele electrice și electronice introduse pe piață.

               (2)

               Plumbul este utilizat ca activator în pudra fluorescentă a lămpilor cu descărcare utilizate ca lămpi pentru fotoforeză extracorporală, care conține substanțe fluorescente BSP (BaSi2O5:Pb). În prezent, substituirea sau eliminarea plumbului nu este posibilă din punct de vedere științific și tehnic pentru aplicația respectivă.

               (3)

               Prin urmare, Directiva 2011/65/UE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până cel târziu în ultima zi a celei de a șasea luni de la data intrării în vigoare a acesteia. Statele membre comunică fără întârziere Comisiei textul acestor acte.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 18 octombrie 2013.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa IV la Directiva 2011/65/UE se adaugă următorul punct 34:

                  „34.

                  Plumbul ca activator în pudra fluorescentă a lămpilor cu descărcare utilizate ca lămpi pentru fotoforeză extracorporală, care conține substanțe fluorescente BSP (BaSi2O5:Pb). Expiră la 22 iulie 2021.”


title: Directiva de punere în aplicare 2014/97/UE a Comisiei din 15 octombrie 2014 de punere în aplicare a Directivei 2008/90/CE a Consiliului în ceea ce privește înregistrarea furnizorilor și a soiurilor și lista comună a soiurilor

text:
               16.10.2014

               RO

               Jurnalul Oficial al Uniunii Europene

               L 298/16

         DIRECTIVA DE PUNERE ÎN APLICARE 2014/97/UE A COMISIEI
   din 15 octombrie 2014
   de punere în aplicare a Directivei 2008/90/CE a Consiliului în ceea ce privește înregistrarea furnizorilor și a soiurilor și lista comună a soiurilor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2008/90/CE a Consiliului din 29 septembrie 2008 privind comercializarea materialului de înmulțire și plantare fructifer destinat producției de fructe (1), în special articolul 5 alineatul (3) și articolul 7 alineatele (5) și (6),
   întrucât:

               (1)

               Este necesar să se stabilească dispoziții privind registrul furnizorilor prevăzut în Directiva 2008/90/CE și obligațiile de notificare ale furnizorilor.

               (2)

               În scopul transparenței, statele membre ar trebui să pună la dispoziție acest registru, dacă este cazul. Decizia de a publica registrul respectiv sau unele părți ale acestuia este lăsată la latitudinea statelor membre.

               (3)

               Ar trebui prevăzut un registru al soiurilor. Registrul respectiv ar trebui să includă soiurile înregistrate în temeiul Directivei 92/34/CEE a Consiliului (2), în plus față de cele înregistrate în temeiul Directivei 2008/90/CE. Registrul ar trebui să indice dacă soiurile au o descriere oficială sau o descriere recunoscută oficial.

               (4)

               Soiurile modificate genetic ar trebui să fie înregistrate numai dacă organismul modificat genetic în care constă soiul este autorizat pentru cultivare în conformitate cu Directiva 2001/18/CE a Parlamentului European și a Consiliului (3) sau cu Regulamentul (CE) nr. 1829/2003 al Parlamentului European și al Consiliului (4).

               (5)

               Ar trebui să fie stabilite condițiile în care soiurile trebuie înregistrate ca soiuri cu o descriere oficială și procedura de înregistrare a acestora. Conform Directivei 2008/90/CE, statele membre pot să prevadă condiții privind înregistrarea unui soi cu o descriere recunoscută oficial.

               (6)

               Pentru a înregistra un soi ca soi cu o descriere oficială, organismul oficial competent ar trebui să stabilească o astfel de descriere.

               (7)

               Ar trebui prevăzute dispoziții vizând următoarele aspecte: perioada de valabilitate a înregistrării, reînnoirea înregistrării și eliminarea unui soi din registrul soiurilor.

               (8)

               Statele membre ar trebui să își notifice reciproc și să notifice Comisiei anumite informații privind soiurile înregistrate și cererile de înregistrare a soiurilor. Pe baza informațiilor respective, Comisia ar trebui să publice o listă comună a soiurilor pentru a crea o bază de date transparentă și ușor de consultat, în scopul creșterii încrederii pe piață.

               (9)

               Este oportun să se abroge Directiva 93/79/CEE a Comisiei (5).

               (10)

               Măsurile prevăzute de prezenta directivă sunt conforme cu avizul Comitetului permanent pentru materialul săditor și plantele de genuri și specii fructifere,

         ADOPTĂ PREZENTA DIRECTIVĂ:
   Articolul 1
   Registrul furnizorilor
   (1)   Statele membre întocmesc și actualizează un registru al furnizorilor, astfel cum se prevede la articolul 5 alineatul (1) din Directiva 2008/90/CE.Registrul respectiv este denumit în continuare „registrul furnizorilor”.
   În plus față de furnizorii înregistrați în conformitate cu prezenta directivă, registrul include furnizori acreditați în conformitate cu dispozițiile naționale de transpunere a articolului 6 alineatul (1) din Directiva 92/34/CEE.
   Dacă este cazul, statele membre pun la dispoziție registrul furnizorilor.
   (2)   Registrul furnizorilor conține următoarele informații:

               (a)

               numele, adresa și informațiile de contact ale furnizorului;

               (b)

               activitățile exercitate de furnizor în statul membru vizat, în sensul articolului 2 alineatul (9) din Directiva 2008/90/CE, adresa locațiilor implicate și principalele genuri sau specii vizate; precum și

               (c)

               numărul sau codul de înregistrare.

         (3)   Statele membre se asigură că organismul oficial competent elimină o persoană fizică sau juridică din registrul furnizorilor, în cazul în care se stabilește că persoana respectivă nu mai exercită nicio activitate în sensul articolului 2 alineatul (9) din Directiva 2008/90/CE.
   Articolul 2
   Obligația de notificare care le revine furnizorilor
   (1)   Statele membre se asigură că furnizorii notifică informațiile menționate la articolul 1 alineatul (2) literele (a) și (b).
   Cu toate acestea, furnizorii acreditați în conformitate cu articolul 6 alineatul (1) din Directiva 92/34/CEE nu au obligația de a notifica aceste informații.
   (2)   Statele membre se asigură că furnizorii notifică orice modificare a situației lor în ceea ce privește informațiile menționate la articolul 1 alineatul (2) literele (a) și (b).
   (3)   Statele membre se asigură că furnizorii sunt informați cu privire la înregistrarea lor, precum și cu privire la orice modificări aduse acesteia, într-un termen care urmează să fie stabilit de legislația națională.
   Articolul 3
   Registrul soiurilor
   (1)   Statele membre întocmesc, actualizează și publică un registru al soiurilor (denumit în continuare „registrul soiurilor”).
   Pe lângă soiurile înregistrate în conformitate cu prezenta directivă, registrul soiurilor include soiurile înregistrate înainte de 30 septembrie 2012 în conformitate cu articolul 9 alineatul (3) din Directiva 92/34/CEE și soiurile înregistrate în conformitate cu articolul 7 alineatul (4) primul paragraf a doua teză din Directiva 2008/90/CE.
   (2)   Registrul soiurilor conține următoarele informații:

               (a)

               denumirea soiului și sinonimele;

               (b)

               specia căreia îi aparține soiul;

               (c)

               mențiunea „descriere oficială” sau „descriere recunoscută oficial”, după caz;

               (d)

               data înregistrării sau, dacă este cazul, data de reînnoire a înregistrării;

               (e)

               perioada de valabilitate a înregistrării.

         (3)   Statele membre păstrează un dosar pentru fiecare soi pe care îl înregistrează. Dosarul respectiv trebuie să conțină o descriere a soiului și un rezumat al tuturor datelor relevante pentru înregistrarea soiului.
   Articolul 4
   Condițiile de înregistrare a soiurilor
   (1)   Statele membre se asigură că un soi este înregistrat ca soi cu o descriere oficială dacă îndeplinește următoarele cerințe:

               (a)

               este distinct, uniform și stabil în sensul alineatului (2);

               (b)

               este disponibilă o probă din soiul respectiv; și

               (c)

               în ceea ce privește soiurile modificate genetic, organismul modificat genetic în care constă soiul este autorizat pentru cultivare în temeiul Directivei 2001/18/CE sau al Regulamentului (CE) nr. 1829/2003.

         (2)   Un soi este considerat:

               (a)

               „distinct” dacă se deosebește în mod clar, prin referire la manifestarea caracteristicilor care rezultă dintr-un anumit genotip sau dintr-o combinație de genotipuri, de orice alt soi cunoscut la data de depunere a cererii menționate la articolul 5;

               (b)

               „uniform” dacă, sub rezerva variațiilor care ar putea rezulta din particularitățile înmulțirii sale, este suficient de uniform în manifestarea caracteristicilor analizate pentru stabilirea distinctivității și a oricărei alte caracteristici utilizate pentru descrierea soiului;

               (c)

               „stabil” dacă manifestarea caracteristicilor analizate pentru stabilirea distinctivității, precum și a oricărei alte caracteristici utilizate pentru descrierea soiului, rămâne neschimbată în urma înmulțirilor succesive sau, în cazul micropropagării, la sfârșitul fiecărui ciclu.

         Articolul 5
   Cererea de înregistrare a unui soi
   (1)   Pentru înregistrarea unui soi ca soi cu o descriere oficială, statele membre impun depunerea unei cereri scrise la organismul oficial competent din statul membru vizat.
   (2)   Cererea este însoțită de:

               (a)

               informațiile solicitate prin chestionarele tehnice stabilite la momentul depunerii cererii:

                           (i)

                           în anexa II la „Protocoalele pentru examinarea distinctivității, a uniformității și a stabilității” ale Consiliului de administrație al Oficiului Comunitar pentru Soiuri de Plante (OCSP) pentru speciile relevante pentru care s-a publicat un astfel de protocol; sau, în cazul în care nu au fost publicate astfel de protocoale,

                           (ii)

                           în secțiunea X din „Orientări pentru examinarea distinctivității, a uniformității și a stabilității” ale Uniunii Internaționale pentru Protecția Noilor Soiuri de Plante (UPOV) și în anexa la orientarea pentru examinarea speciilor relevante pentru care au fost publicate astfel de orientări; sau, în cazul în care nu au fost publicate astfel de orientări,

                           (iii)

                           în dispozițiile naționale;

               (b)

               informații care să ateste dacă soiul este înregistrat oficial în alt stat membru sau dacă face obiectul unei cereri pentru o astfel de înregistrare în alt stat membru;

               (c)

               denumirea propusă;

               (d)

               în cazul unui soi modificat genetic, dovada care să ateste că organismul modificat genetic în care constă soiul este autorizat pentru cultivare în temeiul Directivei 2001/18/CE sau al Regulamentului (CE) nr. 1829/2003.

         (3)   Solicitantul poate să prezinte, odată cu cererea, următoarele:

               (a)

               o descriere oficială stabilită, în conformitate cu articolul 6 alineatul (5), de un organism oficial competent al unui alt stat membru;

               (b)

               orice alte informații utile.

         Articolul 6
   Examinarea cererilor
   (1)   Statele membre se asigură că, în cazul în care un organism oficial competent primește o cerere de înregistrare a unui soi ca soi cu o descriere oficială, se efectuează o examinare a acestui soi în conformitate cu alineatele (2), (3) și (4).
   (2)   Se efectuează teste în cultură în vederea stabilirii unei descrieri oficiale a soiului.
   În cazul în care solicitantul prezintă informații în conformitate cu articolul 5 alineatul (3) litera (a), iar organismul oficial competent consideră că aceste informații demonstrează că sunt îndeplinite condițiile de înregistrare prevăzute la articolul 4, nu se efectuează, totuși, teste în cultură.
   În cazul în care trebuie efectuate teste în cultură, organismul oficial competent solicită o mostră din materialul soiului.
   (3)   Testele în cultură menționate la alineatul (2) vor fi realizate de:

               (a)

               organismul oficial competent care primește cererea;

               (b)

               organismul oficial competent din alt stat membru care a acceptat să efectueze aceste teste; sau

               (c)

               orice persoană juridică, în conformitate cu articolul 13 alineatul (2) din Directiva 2008/90/CE.

         În cazul în care se aplică litera (c) și testele se efectuează în locațiile întreprinderilor private, organismul oficial competent se asigură că nu se aplică măsuri care ar putea interfera cu examinarea oficială.
   (4)   Testele în cultură se efectuează în conformitate cu următoarele dispoziții în ceea ce privește proiectarea testului, condițiile de cultivare și caracteristicile soiului care trebuie vizate ca cerință minimă:

               (a)

               „Protocoalele pentru examinarea distinctivității, a uniformității și a stabilității” ale Consiliului de administrație al Oficiului Comunitar pentru Soiuri de Plante (OCSP) aplicabile la începutul examinării tehnice; sau, în cazul în care nu au fost publicate protocoale pentru speciile relevante,

               (b)

               „Orientările pentru examinarea distinctivității, a uniformității și a stabilității” ale Uniunii Internaționale pentru Protecția Noilor Soiuri de Plante (UPOV) aplicabile la începutul examinării tehnice; sau, în cazul în care nu au fost publicate orientări pentru speciile relevante,

               (c)

               dispozițiile naționale.

         (5)   În cazul în care, pe baza examinării menționate la alineatul (1), organismul oficial competent ajunge la concluzia că soiul vizat îndeplinește condițiile prevăzute la articolul 5, acesta stabilește o descriere oficială și include soiul respectiv în registrul soiurilor.
   Articolul 7
   Perioada de valabilitate a înregistrării soiului
   Perioada maximă de valabilitate a înregistrării unui soi este de 30 de ani.
   În cazul soiurilor modificate genetic, valabilitatea înregistrării se limitează la perioada pentru care organismul modificat genetic în care constă soiul respectiv este autorizat pentru cultivare în temeiul Directivei 2001/18/CE sau al Regulamentului (CE) nr. 1829/2003.
   Articolul 8
   Reînnoirea înregistrării soiului
   (1)   Statele membre se asigură că înregistrarea unui soi poate fi reînnoită pentru alte perioade de maximum 30 de ani, cu condiția să fie încă disponibil material din soiul respectiv.
   În cazul unui soi modificat genetic, reînnoirea este condiționată, în plus, de perioada pentru care organismul modificat genetic în care constă soiul respectiv continuă să fie autorizat pentru cultivare în temeiul Directivei 2001/18/CE sau al Regulamentului (CE) nr. 1829/2003. Reînnoirea se limitează la perioada de autorizare a organismului modificat genetic vizat.
   (2)   Pentru reînnoirea înregistrării, statele membre impun depunerea unei cereri scrise la organismul oficial competent din statul membru vizat. Cererea trebuie să fie însoțită de dovada îndeplinirii condițiilor prevăzute la alineatul (1).
   Totuși, un stat membru poate să reînnoiască înregistrarea unui soi pentru care nu s-a depus o cerere în scris, în cazul în care consideră că reînnoirea servește la menținerea diversității genetice și a producției sustenabile sau servește altui interes general.
   Articolul 9
   Eliminarea unui soi din registrul soiurilor
   Statele membre se asigură că un soi este eliminat din registrul soiurilor dacă:

               (a)

               nu mai sunt îndeplinite condițiile de înregistrare stabilite la articolul 4;

               (b)

               la momentul depunerii cererii de înregistrare sau în timpul procedurii de examinare, au fost furnizate informații false sau frauduloase în legătură cu datele pe baza cărora s-a efectuat înregistrarea.

         Articolul 10
   Notificări
   (1)   Fiecare stat membru notifică organismelor oficiale competente din celelalte state membre și Comisiei informațiile necesare pentru a permite accesul la registrul soiurilor din statul membru vizat.
   Fiecare stat membru informează Comisia cât mai curând posibil cu privire la includerea unui soi în propriul registru al soiurilor, precum și cu privire la orice altă modificare adusă registrului soiurilor.
   (2)   Fiecare stat membru trebuie să pună la dispoziție, la cerere, unui alt stat membru sau Comisiei:

               (a)

               descrierea oficială sau descrierea recunoscută oficial a soiurilor înregistrate în registrul soiurilor din statul membru vizat;

               (b)

               rezultatele examinărilor cererilor de înregistrare a soiurilor efectuate de statul membru vizat în conformitate cu articolul 6;

               (c)

               orice alte informații disponibile în ceea ce privește soiurile incluse în registrul soiurilor din statul membru vizat sau eliminate din registrul respectiv;

               (d)

               lista soiurilor pentru care cererile de înregistrare sunt în curs de examinare în statul membru vizat.

         Articolul 11
   Lista comună
   Pe baza informațiilor primite în conformitate cu articolul 10 alineatul (1) al doilea paragraf, Comisia elaborează, actualizează și publică periodic în format electronic o listă comună a soiurilor incluse în registrele soiurilor din statele membre.
   Articolul 12
   Transpunere
   (1)   Statele membre adoptă și publică până la 31 decembrie 2016 actele cu putere de lege și actele administrative necesare pentru a se conforma prezentei directive. Comisiei îi este comunicat de îndată de statele membre textul acestor acte, precum și un tabel de corespondență între aceste acte și prezenta directivă.
   Statele membre aplică aceste acte începând cu 1 ianuarie 2017.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 13
   Abrogare
   Directiva 93/79/CEE se abrogă de la 1 ianuarie 2017.
   Articolul 14
   Intrare în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 15
   Destinatari
   Prezenta directivă se adresează statelor membre.

      Adoptată la Bruxelles, 15 octombrie 2014.

            Pentru Comisie

            Președintele

         José Manuel BARROSO

      (1)  JO L 267, 8.10.2008, p. 8.

      (2)  Directiva 92/34/CEE a Consiliului din 28 aprilie 1992 privind comercializarea materialului săditor de plante fructifere și a plantelor fructifere destinate producției de fructe (JO L 157, 10.6.1992, p. 10).

      (3)  Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE a Consiliului (JO L 106, 17.4.2001, p. 1).

      (4)  Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (JO L 268, 18.10.2003, p. 1).

      (5)  Directiva 93/79/CEE a Comisiei din 21 septembrie 1993 de stabilire a măsurilor de aplicare suplimentare pentru listele de soiuri de plante fructifere și de materiale săditoare ale plantelor fructifere, ținute de furnizori în conformitate cu Directiva 92/34/CEE a Consiliului (JO L 256, 14.10.1993, p. 25).